GRAMMY จัดงานวันเปิด “ไฟ จาก ฟ้า”
GRAMMY จัดงานวันเปิด “ไฟ จาก ฟ้า” ณ อาคาร จีเอ็มเอ็ม แกรมมี่ เพลส
24 ก.ค. 2562

บริษัท จีเอ็มเอ็ม แกรมมี่ จำกัด (มหาชน) หรือ GRAMMY ร่วมกับ คณะกรรมการกำกับกิจการพลังงาน (กกพ.) จัดงานวันเปิด “ไฟ จาก ฟ้า” พลังงานสะอาดที่ทุกคนเข้าถึงได้ เพื่อประกาศความร่วมมือร่วมกันประชาสัมพันธ์เผยแพร่ข่าวสารและสร้างความรู้ความเข้าใจโครงการดังกล่าวนี้ สื่อสารไปยังกลุ่มเป้าหมายผ่านศิลปินที่มีชื่อเสียงในสังกัดแกรมมี่ ผ่านช่องทางการสื่อสารต่างๆ ที่ครอบคลุม อาทิ ช่องONE31, ช่อง GMM25, Greenwave และ The Cloud
โดยได้รับเกียรติจาก รศ.สุธรรม อยู่ในธรรม, ดร. บัณฑูร เศรษฐศิโรตม์ กรรมการกำกับกิจการพลังงาน (กกพ.) และ คุณนฤภัทร อมรโฆษิต เลขาธิการสำนักงานคณะกรรมการกำกับกิจการพลังงาน (สำนักงาน กกพ.) พร้อมด้วยคณะผู้บริหารกลุ่มบริษัทแกรมมี่ นำโดย คุณไพบูลย์ ดำรงชัยธรรม, คุณบุษบา ดาวเรือง, คุณกิตติศักดิ์ ช่วงอรุณ, คุณถกลเกียรติ วีรวรรณ, คุณสมโรจน์ วสุพงศ์โสธร, คุณระฟ้า ดำรงชัยธรรม และคุณเอกชัย เอื้อครองธรรม มาร่วมงาน
พร้อมด้วย เบิร์ด – ธงไชย แมคอินไตย์ ในฐานะ KOL (Key Opinion Leader) ของโครงการนี้ร่วมกับศิลปิน ดารา นักร้อง ดีเจ ผู้ประกาศ กว่า 200 ชีวิต ร่วมกันประกาศเจตนารมณ์เป็น Thailand Volunteer ณ อาคาร จีเอ็มเอ็ม แกรมมี่ เพลส